Willem kirjoittamassa omistuskirjoituksia tammikuussa 2008 Pariisissa L'Arbre à lettres -kirjakaupassa.
**Bernhard Willem Holtrop**, taiteilijanimi **Willem** (2. huhtikuuta 1941 Ermelo, Alankomaat), on alankomaalainen pilapiirtäjä. Hän on asunut Ranskassa vuodesta 1968. Hän on saanut Grand Prix de la ville d'Angoulême -palkinnon.

Elämäkerta
----------

Holtrop opiskeli kotimaassaan taidekoulussa 1962–1967. Hän osallistui provo-liikkeeseen ja perusti 1966 pilalehden God, Nederland & Oranje, joka takavarikoitiin sen jälkeen, kun siinä oli julkaistu piirros kuningatar Julianasta prostituoituna. Syyte tosin myöhemmin raukesi. Holtrop alkoi piirtää l'Enragé-lehteen toukokuussa 1968. 

Holtrop oli tekemässä myös Hebdo-Hara-Kiri-lehteä, josta tuli myöhemmin Charlie Hebdo. Hän asuu nykyisin Bretagnessa.

Holtropin tyylille on ominaista toisinaan väkivaltaisten kuvien käyttö yhdistyneenä purevaan poliittiseen ja yhteiskunnalliseen pilkkaan. 

Holtrop piirsi Charlie Mensueliin, ja hänestä tuli sen päätoimittaja. Hänen aikanaan siitä tuli nuorten piirtäjien ponnahduslauta.

Holtrop avusti Libération-lehteä vuodesta 1981 ja liittyi uuden Charlie Hebdon tekijöihin. Vuodesta 2011 hän piirsi Siné Mensueiin. 

Vuonna 2013 Holtrop sai ensimmäisenä alankomaalaisena merkittävän sarjakuva-alan palkinnon Grand Prix de la ville d'Angoulême.

Willem ei osallistunut koskaan Charlie Hebdon toimituskokouksiin, joten hän ei ollut paikalla, kun lehteen tehtiin 7. tammikuuta 2015 hyökkäys..

Willem vierailli Suomessa maaliskuussa 2015 ja puhui sananvapautta käsitelleessä seminaarissa Helsingissä.

Palkinnot ja tunnustukset
-------------------------

* Grand prix de l'humour vache 1996, Salon international du dessin de presse et d'humour de Saint-Just-le-Martel.
* Stripschapprijs 2000
* Grand Prix de la ville d'Angoulême, Festival d'Angoulême 2013.

Suomennetut julkaisut
---------------------

* *Naulan kantaan*, Jyväskylän yliopiston ylioppilaskunta 1991
* *Seis! Täällä ei naureta*, Sammakko 2005

Lähteet
-------

1. 1 2 3 4 5  Willem Holtrop *Helsingin Sanomat*.  23.1.2015.  Arkistoitu 2.4.2015. Viitattu 24.3.2015.
2. ↑  Esa Juntunen, Harri Römpötti: Turvamiehet tarkkailivat pilapiirtäjän paneelia.  *Helsingin Sanomat*, 24.3.2015.
3. ↑  Le neerlandais Willem couronne par le grand prix d'Angoulême, Le Monde, 3.2.2013 (ranskaksi)
4. ↑  Quentin Girard et Cécile Bourgneuf, « Willem: "Je ne vais jamais aux conférences de rédaction, ça m'a sauvé la vie" » (Arkistoitu – Internet Archive), Libération, 7.1.2015 (ranskaksi)
5. ↑  Kristian Svensson: Charlie Hebdo -iskusta selviytynyt pilapiirtäjä: Minulle piirtäminen on vapautta *Yle.fi, uutiset*.  23.3.2015. Viitattu 24.3.2015.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Belgia
* Yhdysvallat
* Alankomaat
* Puola

 |
|  |
| Taiteenala | 
* RKD Artists

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Willem (auteur)